**Լենե Ֆելտման Էսպերսեն** (դան․՝ Lene Feltmann Espersen, սեպտեմբերի 26, 1965(1965-09-26), Hirtshals, Hjørring Municipality, Հյուսիսային Դանիա տարածաշրջան, Դանիա), դանիացի ձեռներեց, տնտեսագետ և նախկին քաղաքական գործիչ։ Տնտեսագիտության թեկնածու (cand.oceon.): Ճարտարապետական բյուրոյի դանիական ասոցիացիայի տնօրեն։ Օլբորգի համալսարանի խորհրդի նախագահ Պահպանողական ժողովրդական կուսակցության անդամ, 2008—2011 թվականներին կուսակցության նախագահ 2010–2011 թվականներին Դանիայի արտաքին գործերի նախարար։ Եղել է առաջին կինը այս պաշտոնում։ 2001-2008 թվականներին եղել է Արդարադատության նախարար, 2008-2010 թվականներին` Էկոնոմիկայի և արդյունաբերության նախարար, 1994-2014 թվականներին` Դանիայի պառլամենտի (Ֆոլկետինգ) անդամ։

Կենսագրություն
--------------

Լենե Էսպերսենը ծնվել է 1965 թվականի սեպտեմբերի 26-ին, Հիրթսհալսում, նավատեր Օլե Պիտեր Էսպերսենի և հաշվապահ Ինգե Թանգորդի ընտանիքում։ Քույրը` Աննե Սոֆի Էսպերսենը (ծնվ. 1973), դերասանուհի է, քրոջ որդին` Սիլվեսթեր Էսպերսեն Բիդերն (ծն. 1999), դերասան է։

1972-1981 թվականներին սովորել է Հիրթսհալսի կոմունայի տարրական դպրոցում, 1981-1982 թվականներին` Յորինգի գիմնազիայում։ 1982-1984 թվականներին Միջազգային Բակալավրիատ ծրագրով սովորել է Կանադայի Վանկուվեր կղզու Մետչոսինի Լեսթեր Պիրսոնի անվան *UWC* քոլեջում, Միացյալ Համաշխարհային Քոլեջներ շարժման քոլեջներից մեկում, 1984-1990 թվականներին` Օրհուսի համալսարանում։ Ստացել է տնտեսագիտության թեկնածուի կոչում (cand.oecon.):

1991-1992 թվականներին աշխատել է Օրհուսի տպագրական կենտրոնում, 1992-1994 թվականներին` *BEC*-ում՝ բանկային տվյալների երեք խոշոր կենտրոններից մեկում՝ Զելանդիա կղզու Ռոսկիլդե քաղաքում։ 1985-1989 թվականներին Օրհուսի համալսարանի տնտեսական խորհրդում եղել է ուսանողության ներկայացուցիչ։ 1986-1988 թվականներին եղել է Պահպանողական ժողովրդական կուսակցության ուսանողական թևի փոխնախագահ։ 2008 թվականի սեպտեմբերի 9-ին դարձել է Պահպանողական ժողովրդական կուսակցության նախագահ։ 2011 թվականի հունվարի 13-ին հրաժարական է տվել որպես կուսակցության նախագահ։ Հունվարի 14-ին Լարս Բարֆեդը ընտրվել է նոր նախագահ։

1994 թվականի սեպտեմբերի 21-ին կայացած խորհրդարանական ընտրությունների արդյունքներով ընտրվել է պահպանողական ժողովրդական կուսակցության ֆոլկետինգի պատգամավոր։ Լենե Էսպերսենի հետ միասին Պահպանողական ժողովրդական կուսակցությունից ընտրվել են ևս երկու երիտասարդ կին՝ Հենրիետտա Կիերը և Գիտտե Սիբբերգը։ 1990-ականներին նրանց անվանում էին *Kylle, Pylle og Rylle*, դանիական նմանօրինակը` Սոլիի, Պոլիի և Դոլլիի, Դեյզի Դակի զարմիկները, Ուոլտ Դիսնեյ մուլտֆիլմի հերոսներ։ Նա թողել է Ֆոլկետինգը՝ 2014 թվականի նոյեմբերի 10-ին Դանիայի Ճարտարապետական բյուրոյի ասոցիացիայի տնօրեն տեղափոխվելու կապակցությամբ։ Մանդատն անցել է Դանիել Ռուգհոլմին։

2001 թվականի նոյեմբերի 27-ին ստացել է Արդարադատության նախարարի պորտֆելը Ֆոգ Ռասմուսենի երրորդ կաբինետում՝ Վարչապետ Անդերս Ֆոգ Ռասմուսենի ղեկավարությամբ։ 2008 թվականի սեպտեմբերի 10-ին փոխարինել է Բենդտ Բենդսենին որպես Պահպանողական ժողովրդական կուսակցության նախագահ և նույն կառավարությունում` որպես էկոնոմիկայի և արդյունաբերության նախարար։ Նա այդ պորտֆելը պահել է Լյոկ Ռասմուսենի հաջորդ առաջին կաբինետում՝ Լարս Լյոկ Ռասմուսենի ղեկավարությամբ։ 2010 թվականի փետրվարի 23-ին նույն կառավարությունում ստացել է Արտաքին գործերի նախարարի պորտֆելը և դարձել առաջին կինն այդ պաշտոնում։

2014 թվականից Լենե Էսպերսենը Դանիայի Ճարտարապետական բյուրոյի ասոցիացիայի տնօրենն է, 2016 թվականի հուլիսի 1-ից` Օլբորգի համալսարանի խորհրդի նախագահը։

1999 թվականի հունիսի 12-ին Էսպերսենն ամուսնացել է Դանի Ֆելտման Էսպերսենի հետ, ում հետ նա ծանոթացել էր Կոպենհագենի Հոլմեն եկեղեցում, համալսարանում սովորելու ընթացքում` լրատվամիջոցների և մի շարք նշանավոր քաղաքական գործիչների ներկայությամբ։ Ունի երկու երեխա՝ Մարկուսը (ծն. 2001) և Ռոբերտը (ծն. 2003): 2005 թվականին *Kroghs Forlag* հրատարակչությունը լույս է ընծայել Լենե Էսպերսենի *Stygge Krumpens skat* մանկական գիրքը՝ Մարիա Բրամսենի նկարազարդումներով։ Լենա Էսպերսենը և Վիլլի Սյովնդալը մասնակից են դարձել Լարս Վեստերգորի (*Lars Vestergaard*) «Կա մի գեղեցիկ երկիր Դանիա, Լենեի և Վիլիի հետ» (*Der er et yndigt land - Danmark rundt med Lene og Villy*) գրքին, որը հրատարակվել է 2008 թվականին *Lindhardt og Ringhof* հրատարակչության կողմից։

2009 թվականին *Documentas* հրատարակչությունը հրապարակել է նրա կենսագրությունը՝ «Կոչիր ինձ պարզապես Լենե» (*Bare kald mig Lene*), որը գրվել է լրագրողներ Էսբեն Ագերլին Օլսենի և Կիմ Կրիստենսենի կողմից։

Ծանոթագրություններ
------------------

1. 1 2 3 4 5
2. 1 2  Store norske leksikon(նորվ.) — 1978. — ISSN 2464-1480
3. 1 2  Munzinger Personen (գերմ.)
4. 1 2  "Sekretariat" (in դանիերեն). Danske Arkitektvirksomheder. Retrieved 2020 թ․ ապրիլի 4.
5. 1 2  "В Дании проведена масштабная реорганизация правительства". ИА REGNUM. 2010 թ․ փետրվարի 23. Retrieved 2020 թ․ ապրիլի 5.
6. 1 2  "Консервативная народная партия Дании избрала своего нового председателя". Жэньминь жибао. 2011 թ․ հունվարի 17. Արխիվացված է the original 2020 թ․ հունիսի 26-ին. Retrieved 2020 թ․ ապրիլի 5.
7. 1 2 3 4  "Есперсен Лене". МГИМО. 2011-09. Retrieved 2020 թ․ ապրիլի 4.
8. ↑  Sylvester Byder (անգլ.) *Internet Movie Database* կայքում
9. ↑  *Lene Espersen* Stygge Krumpens skat // {{{заглавие}}} / Maria Bramsen. — Kroghs Forlag, 2005. — 50 p.
10. ↑  *Lars Vestergaard* Der er et yndigt land - Danmark rundt med Lene og Villy. — København: Lindhardt og Ringhof, 2010. — 288 p. — ISBN 9788711411384
11. ↑  *Esben Agerlin Olsen, Kim Kristensen* Bare kald mig Lene. Portræt af en politiker. — Hellerup: Documentas, 2009. — 263 p. — ISBN 9788770630627

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր (դան.) |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | VIAF: 307231609 · WorldCat VIAF: 307231609 |

 |